|  |  |  |
| --- | --- | --- |
| Titel | **Brødrene Løvehjerte** |  |
| Tema: | Ensomhed, Brødrekærlighed, død, mod, frihedskamp, |
| Fag: | Dansk |
| Målgruppe: | 4. – 5. klasse |
|  |  |
|  | Data om læremidlet:  **E-bog:** Astrid Lindgren, Gyldendal, 1974  Vejledningen her giver et overblik over den røde tråd i det pædagogiske overlay, der knytter sig til e-bogen ”Brødrene Løvehjerte”. Det pædagogiske overlay kan bookes sammen med e-bogen og består af en række opgaver, refleksionsøvelser samt eksterne ressourcer, som eleverne tilgår gennem aktivering af markeringer i selve romanteksten. Overlayet giver derfor god mulighed for at arbejde meget tekstnært i fortolknings-fællesskabet.  **Faglig relevans/kompetenceområder**  Det pædagogiske overlay fokuserer på kompetenceområdet **Fortolkning** og inddrager alle fortolkningsprocessens fem faser: Oplevelse/indlevelse, undersøgelse, fortolkning, vurdering og perspektivering.   Det nye, eleverne skal lære, hører til henholdsvis indlevelses-, undersøgelses- og perspektiveringsdelen og kan udtrykkes i følgende læringsmål:   * Eleverne kan følge en hovedperson og give udtryk for dennes udvikling. * Eleverne kan give udtryk for, hvordan tekstens temaer kan perspektiveres. Til virkelighedens verden og/eller andre tekster.   Overlayets konkrete udformning  Overlayet organiserer sig omkring litteraturarbejdets traditionelle tre faser:  **Før du læser**  For at få eleverne tunet ind på romanens univers, lytter de til sangen ”Nangijala” af Rasmus Seebach  <https://www.youtube.com/watch?v=FfoEk2JGxJ0>  Eleverne laver en fem minutters hurtigskrivning om tekstens stemning. De vender deres overvejelser med en makker og efterfølgende laves opsamling på klassen.     * Titlens betydning (Hvad vil det sige at have ”løvehjerte” ? Hvem er Richard Løvehjerte?)   **Mens du læser**  Overlayet består i selve læsefasen af tre gennemgående opgaver:   * Udfyldelse af vedlagt **læseguide**, som støtter elevens læseforståelse, analyse, tolkning og perspektivering af teksten. Læseguiden kan lægges ud i elektronisk form på læingsplatform eller kopieres til eleven.   I læseguiden arbejdes med: Handling, personer, miljø, sprog, problemstillinger og elevens egne refleksioner.  Efter hver kapitelinddeling findes i overlayet refleksionsspørgsmål, som relaterer til læseguiden. Disse er markeret på kapitlets sidste ord.   * Ordforklaring: Undervejs finder du markeringer af enkeltord, som eleverne skal forklare til støtte for deres læseforståelse * Undervejs i romanteksten markerer eleverne de steder med gult, som de synes beskriver Tvebaks udvikling.   Efter lærerens oplæsning af kap. 1 lyttes igen til ”Nangijala”, og man diskuterer på klassen sammenhængen mellem kapitlet og sangteksten.  <https://www.azlyrics.com/lyrics/rasmusseebach/nangijala.html>  Undervejs samles op på læseguidens enkelte punkter efter den angivne kapitelopdeling. Eleverne giver udtryk for deres tanker i forhold til de problemstillinger, teksten rejser, og forholder sig til de fiktive personers handlinger i forhold til konflikterne.  **Efter du har læst**  Som afslutning på arbejdet med romanen evalueres på de to læringsmål.  For at beskrive hovedpersonens udvikling laver hver elev et diamantdigt, se vedlagte forklaring og skabelon. Digtet hænges op i klassen.  I forhold til perspektivering kan man inddrage andre tekster for at belyse tekstens temaer yderligere. Det kan fx være fra nordisk mytologi (Nidhug og Midgårdsormen) og eventyr med antihelte.  **Samlet oversigt over markeringsfarver i overlayet:**   * Grøn: ”Før du læser” og ”Efter du har læst” * Blå: ordforklaringer * Gul: elevens egne markeringer af Tvebaks udvikling * Rød: Refleksionsspørgsmål   **Supplerende materialer:**  **Astrid Lindgren - en eventyrlig fortæller**, Susanne Arne – Hansen, Trine May og Anette Øster  **Verdens bedste Astrid,** Jonna Byskov og Marianne Keinicke  <https://litteratursiden.dk/artikler/doden-born-om-det-maerkelige-efterliv-i-brodrene-lovehjerte>  <http://www.astridlindgren.se/en/characters/brothers-lionheart> | |